
Tlačová správa

13.január 2011

Finalistky Miss Slovensko poistila spoločnosť Groupama

Prvé spoločné sústredenie si môžu užívať  bez obáv! Dvanásť finalistiek súťaže krásy Miss Slovensko 2011 odcestovalo začiatkom januára do Thajska a poisťovňa Groupama im na cestu pripravila nadštandardné poistenie, ktoré ich počas pobytu chráni doslova na každom kroku. 

Je krásne poistiť krásu, ale nikto nesmie zabúdať v prvom rade na zdravie. Veď jednou z vecí, ktoré doma i na cestách nevie človek predvídať, sú nepríjemnosti v podobe rôznych problémov. Krásky zo súťaže Miss Slovensko 2011  dostali ešte pred sústredením v Thajsku poistenie, vďaka ktorému mohli ony, ale aj ich najbližší pokojne spávať. Riziká, ktoré sú spojené s každou cestou do zahraničia sa po porade s odborníkmi z poisťovne Groupama minimalizovali. Dievčatá sú totiž počas sústredenia v Thajsku v neustálom pohybe. Okrem nakrúcania televíznych dokrútok na exotických miestach veľa cestujú a navštevujú doteraz nepoznané končiny. A hoci o ich absolútnu bezpečnosť dbá niekoľkočlenný štáb, nešťastie nikdy nechodí po horách, ale po ľuďoch.  Nadštandardné poistenie bolo preto v ich prípade jednou z prvých vecí, na ktoré sa pri zostavovaní sústredenia myslelo.

Finalistky Miss Slovenssko 2011 pricestovali začiatkom januára najskôr do hlavného mesta Thajska. Televízne dokrútky točili na plávajúcich trhoch v Bangkoku, medzi exotickými zvieratami v tropickej záhrade i v jednom z budhistických chrámov. Potom sa letecky presunuli na najväčší thajský ostrov Phuket, kde si pred kamerou vyskúšali vodné športy  a neskôr zamierili aj do vyhľadávanej turistickej destinácie Phi Phi. 

generálni reklamní partneri: Kláštorná - kráľovná minerálnych vôd, TPD.sk - stabilné, bezpečné a spoľahlivé internetové elektro, AquaCity Poprad - vodný raj pod Tatrami  hlavní reklamní partneri: Oriflame - oficiálny vizážista, cestovná kancelária ESO travel, Volkswagen, Nová Marianka, hotel Gate One, TIPOS, Thermal Park Bešeňová, BS invest - J.P. Stav  reklamní partneri: šperky Cristaluna - Top Line Diamonds, Rowenta, Reebok, Pierot Exclusive, Fiorangelo  oficiálni dodávatelia: Nine Fashion, plavky She - Roal Group mediálni partneri: Rádio Europa 2, Nový Čas, Nový Čas pre ženy, Život, Eva, čas.sk, Šport, auto motor a šport, Kam do mesta, Boomerang Media, SITA tlačová agentúra

